Latina

Latina oli indoeurooppalainen kieli, joka Rooman valtakunnan laajenemisen myötä levisi laajalle alueelle niin Euroopassa, Afrikassa kuin Aasiassakin. Klassinen latina on kuollut kieli, mutta siitä ovat saaneet alkunsa romaaniset kielet (kuten ranska, espanja ja italia) ja latinankielisiä termejä käytetään yhä tieteellisissä piireissä sekä katolisessa kirkossa.

Latina on yksi ultimaattisimmista badass kielistä ja kaikki haluaisivat osata sitä brassailakseen ja saadakseen pillua, mutta kukaan ei oikeasti jaksa nähdä sitä vaivaa, että opettelisi latinan substantiivien sijamuodot ja deklinaatiot sekä verbien modukset ja tempukset.

On kuitenkin helppoa esittää osaavansa latinaa. Koska kukaan mukaan ei osaa latinaa, on tällöin aivan sama, että höpötätkö oikeaa latinaa vai latinalta kuulostavaa nonsensea. Noudatat vain seuraavia neuvoja: '''Excellentus panasonicium pepsodentum humus! Solarium celsius transportatium rattus cattus ad hoc signo vinces! Urea iacta est et mozzarella salami pizza est meus favoritus! Volvo grande casino optimus prime absolut vodka!'''
 * 1) Latele latinankielisiä tai ainakin latinalta kuulostavia tuotemerkkejä. Monen yhtiön ja tuotemerkin nimet ovat latinankielisiä, koska markkinointipuolen ihmiset tietävät oikein hyvin, kuinka badass kieli latina on ja kuinka hyvin latinankielisillä nimillä voi rahastaa ihmisiä. Olet todennäköisesti kasvanut koko ikäsi mainosten ympäröimänä, joten mielen sopukoistasi löytyy paljon tuotemerkkien nimiä kuin apteekin hyllyltä. Tiesitkö, että esimerkiksi automerkit Volvo ja Fiat ovat latinaa ("volvo" on suomeksi pyörin ja "fiat lux" on latinasta tuttu lausahdus, "tulkoon valkeus")?
 * 2) Iso osa englannin sanastosta on latinaa, joten heitä sianlatinasi sekaan myös englanninkielisiä sanoja... Latinaksi äännettynä, tietysti.
 * 3) Jos et ole täysin yleissivistymätön juntti, niin tunnet jo joitakin latinankielisiä lentäviä lausahduksia (kuten "alea iacta est" tai "gaudeamus igitur"). Tunge niitäkin puheeseesi mukaan!
 * 4) Tunnet varmaan myös muutamia termejä italialaisesta keittiöstä, kuten pizza, mozzarella ja pasta. Italia on latinan sukulainen suoraan alenevassa polvessa, keittiöitalia on siis lähempänä klassista latinaa kuin luuletkaan!
 * 5) Uusia latinankielisiä sanoja on helppo muodostaa -us-, -ius- ja -um-päätteillä. Latinassa on toki myös lukuisia muita päätteitä, mutta nämä kolmet ovat helpoiten latinan päätteiksi tunnistettavia.
 * 6) Viimeisimmäksi, vaan ei vähäisimmäksi: muista puhua feikkilatinaasi paatoksellisesti! Voit tehdä latinankielisestä vuodatuksestasi vielä mahtipontisempaa pukeutumalla toogaan tai katolisen papin asuun, mikä ikinä nyt kuvitteletkaan olevasi sillä hetkellä.